న్యూఢిల్లీ: లష్కరే తొయిబా చీఫ్, మోస్ట్ వాంటెడ్ టెర్రరిస్టు అబూ దుజనా ఎన్కౌంటర్లో పలు ఆసక్తికర విషయాలు వెలుగులోకి వస్తున్నాయి. జమ్మూ కశ్మీర్లో  అనేక ఉగ్రదాడులకు సూత్రధారిగా ఉన్న అబూ దుజనాను... భద్రతా దళాలు వల పన్ని మరీ మట్టుబెట్టాయి. గతంలో పలుమార్లు పోలీసుల కళ్లుగప్పి తన భార్యను కలుసుకుని వెళ్లిన అతడు మళ్లీ అదే స్కెచ్ వేశాడు.  అయితే ఈ సారి మాత్రం పోలీసులు అతడి కదలికలను పసిగట్టాయి. సోమవారం రాత్రి అతడు హక్రిపొరాకు వచ్చినట్టు తెలియగానే ఆ ఇంటి చుట్టూ కొందరిని కాపలా పెట్టారు. దాదాపు రెండు గంటల పాటు వేచి చూశారు. ఉదయం 4:30 ప్రాంతంలో భద్రతా దళాలు అబూ దాగి ఉన్న ఇంటిని చుట్టుముట్టాయి. అదే సమయంలో అబూతో పాటు అతడి సహచరుడు అరిఫ్ లిల్హారీ కూడా ఉన్నట్టు తెలుసుకున్నారు. భద్రతా దళాల రాకను పసిగట్టిన వెంటనే ఇంట్లో నుంచి ఉగ్రవాదులు కాల్పులు జరపడం ప్రారంభించారు. అబూ ఇదివరకే అనేకమార్లు తప్పించుకుని పారిపోవడంతో ఈ సారి ఆర్మీ ఆ చాన్స్ ఇవ్వలేదు. వేరే అవకాశం లేక ఆ ఇంటిని పేల్చివేసి అతడిని మట్టుబెట్టినట్టు చెబుతున్నారు.
newdhilly: lashkare toiba cheef, most wanted terraristu aboo dujana encounterlo palu aasaktikara vishayaalu veluguloki vastunnaayi. jammoo kashmeerlo  aneka ugradaadulaku suutradhaarigaa unna aboo dujanaanu... bhadrata dalaalu vala panni mari mattubettaayi. gatamlo palumaarlu polisula kallugappi tana bhaaryanu kalusukuni vellina atadu malli adhe sketch vaesaadu.  ayithe ee saari maatram poliisulu atadi kadalikalanu pasigattaayi. somavaram raatri atadu hakriporaaku vachinattu teliyagaane aa inti chuttu kondarini kapala pettaaru. daadaapu rendu gantala paatu vechi chusaru. udayam 4:30 praantamlo bhadrata dalaalu aboo daagi unna intini chuttumuttaayi. adhe samayamlo abootho paatu atadi sahacharudu arif lilhari kuudaa unnattu telusukunnaru. bhadrata dalaala raakanu pasigattina ventane intlo nunchi ugravaadulu kaalpulu jarapadam praarambhinchaaru. aboo idivarake anekamaarlu tappinchukuni paaripovadamto ee saari armi aa chans ivvaledu. vere avakaasam leka aa intini pelchivesi atadini mattubettinattu chebutunnaru.